Publication: Magyar Közlöny
Issue: MK-1999-75 (Year: 1999, Number: 75)
Era: 1990-2004
Section: 
Paragraph Index: 3

2. § A Megállapodás magyar nyelvű szövege a következő: „Megállapodás a Magyar Köztársaság Kormánya és az Osztrák Köztársaság Kormánya között a nem menetrend szerinti forgalomban lebonyolódó nemzetközi közúti személyszállításról Preambulum A Magyar Köztársaság Kormánya és az Osztrák Köztársaság Kormánya (a továbbiakban: Szerződő Felek), abban a tudatban, hogy az 1993. március 17-én, Bécsben megrendezett Közép-európai Konferencia határozatai alapján a közúti közlekedésbiztonság biztosítása és növelése érdekében a nemzetközi közúti személyszállítás terén is intézkedések meghozatala szükséges, abban az elhatározásban, hogy a magas színvonalú üzembiztonság megvalósítása érdekében — különösen a zaj- és károsanyag-kibocsátás minimalizálását, valamint a magas színvonalú biztonságtechnikai standardok biztosítását illetően — a mindenkori technika állása szerinti legkorszerűbb technológiák kerüljenek alkalmazásra, abban a törekvésben, hogy jelen Megállapodás révén a két állam közötti nem menetrend szerinti forgalomban bonyolódó nemzetközi közúti személyszállítást ily módon szabályozzák, valamint annak szervezését és lebonyolítását megkönnyítsék, és ezáltal Európában az idegenforgalom és a népek közötti kölcsönös megértés előmozdítását is támogassák, a következőkben állapodtak meg:

Source: https://magyarkozlony.hu/hivatalos-lapok/fad0dbed7ab9aacfdb00adc6ccff7253a33554e9/dokumentumok/7408aac03198b7ac9c2bb39c98cd0e4b5d02aa9b/letoltes